2016թ. մայիսի 16-ին ԻԻՀ Պերսեպոլիս /Թախտե-Ջամշիդ/ Համաշխարհային ժառանգության հնավայրի թանգարանում բացվել է «Հայաստանի Հանրապետության ուրարտական հուշարձանները» խորագրով ցուցահանդես: Այն պատասխան ցուցահանդես է 2015թ. Էրեբունի թանգարանում կազմակերպված «Էրեբունիից Պերսեպոլիս. ուրարտական և աքեմենյան մշակույթների հանգույցում» ցուցահանդեսին, որը ևս իրականացվել է հայ-իրանական վերոնշյալ համագործակցության շրջանակում: Պերսեպոլիսում ներկայացված ցուցահանդեսին բացման խոսքով հանդես է եկել «Էրեբունի» արգելոց-թանգարանի տնօրեն, ԻԿՕՄՕՍ/Հայաստանի նախագահ Գ. Գյուրջյանը, ով իր խոսքում ընդգծել է, որ այս ցուցահանդեսը մեծ խթան կարող է հանդիսանալ 2 երկրների միջև մշակութային կապերի ամրապնդման գործում: